rejauldu/bengali-wikipedia huggingface dataset:
ওয়েস্ট ইন্ডিজ ক্রিকেট দল একমাত্র একদিনের আন্তর্জাতিক খেলার জন্য আয়ারল্যান্ড সফর করে, যা সেপ্টেম্বর ২০১৭-এ অনুষ্ঠিত হয়। বৃষ্টির কারণে আউটফিল্ড ভেজা থাকায় কোন বল মাঠে গড়ানো ছাড়াই খেলাটি পরিত্যক্ত ঘোষণা করা হয়।  দলীয় সদস্য  উইলিয়াম পোর্টারফিল্ড (অধিঃ)  জন অ্যান্ডারসন  অ্যান্ড্রু বালবির্নি   পিটার চেজ   জর্জ ডকরেল  এড জয়েস   জ্যাকব মূলডার  টিম মারতাগ   কেভিন ওব্রায়েন   নায়ল ও’ব্রায়ান  বয়েড র‌্যাঙ্কিন  সিমি সিং  পল স্টার্লিং   গ্যারি উইলসন জেসন হোল্ডার (অধিঃ)  সুনীল অ্যামব্রিস  দেবেন্দ্র বিশু  মিগুয়েল কামিন্স  ক্রিস গেইল  কাইল হোপ  শাই হোপ  আলজারি জোসেফ  এভিন লুইস  জেসন মোহাম্মদ  অ্যাশলে নার্স  রভম্যান পাওয়েল  মারলন স্যামুয়েলস  জেরোমি টেলর  কেস্রিক উইলিয়ামস  ওডিআই সিরিজ শুধুমাত্র ওডিআই  তথ্যসূত্র  বহিঃসংযোগ  Series home at ESPN Cricinfo  বিষয়শ্রেণী:২০১৭-এ আইরিশ ক্রিকেট বিষয়শ্রেণী:২০১৭-এ ওয়েস্ট ইন্ডিয়ান ক্রিকেট বিষয়শ্রেণী:ওয়েস্ট ইন্ডিজ ক্রিকেট দলের ইংল্যান্ড সফর বিষয়শ্রেণী:২০১৭-এ আন্তর্জাতিক ক্রিকেট প্রতিযোগিতা বিষয়শ্রেণী:ওয়েস্ট ইন্ডিজ ক্রিকেট দলের আয়ারল্যান্ড সফর
দাওয়াতুল হক () ছিল দারুল উলুম দেওবন্দ থেকে প্রকাশিত একটি জনপ্রিয় ত্রৈমাসিক আরবি ম্যাগাজিন। এটি ১৯৬৫ থেকে ১৯৭২ সাল পর্যন্ত প্রকাশিত হয়। এর প্রতিষ্ঠাতা ওয়াহিদুজ্জামান কিরানবি, যিনি একজন বিখ্যাত আরবি সাহিত্যিক ছিলেন। ত্রৈমাসিক দাওয়াতুল হক বন্ধ হওয়ার পর তিনি মাসিক আদ দাঈ চালু করেন। ম্যাগাজিনটি ভারতীয় উপমহাদেশে ইসলামি শিক্ষার প্রচার প্রসারে অত্যন্ত কার্যকর ভূমিকা পালন করেছিল।   বর্ণনা  শুরুতে ম্যাগাজিনটির পৃষ্ঠা সংখ্যা ছিল ৬৪, পরে বৃদ্ধি করা হয়। "আফকার আল খাওয়াতির" শিরোনামে এর সম্পাদকীয় প্রকাশিত হত। ম্যাগাজিনটির লক্ষ্য ও উদ্দেশ্য ছিল:  বিশুদ্ধ ইসলামি চেতনা সম্পর্কে মুসলিম উম্মাহর সচেতনতা সৃষ্টি করা।  ইসলামের সমালোচকদের থেকে ইসলামি আকিদা রক্ষা করা।  আরবি ভাষা ও সাহিত্যের প্রচার করা।  সমগ্র ভারতীয় উপমহাদেশ এবং আরব বিশ্বে ইসলামি সংস্কৃতির প্রচার ও প্রসার।  লক্ষ ও উদ্দেশ্য নিয়ে ম্যাগাজিনটি বহু বুদ্ধিভিত্তিক, ধর্মীয়, সামাজিক নিবন্ধ প্রকাশ করেছে যা দারুল উলুম দেওবন্দের আলেম, তাদের শিষ্য, আরবি ভাষা ও সাহিত্যের স্নাতকদের তাদের লেখা, গবেষণা এবং বিশ্লেষণী ক্ষমতার পরিচয় দেয়। ওয়াহিদুজ্জামান কিরানবি পর্যবেক্ষণ করেছিলেন দারুল উলুম দেওবন্দে আরবি ভাষা ও সাহিত্যের চেয়ে হাদিস ও ফিকাহর চর্চা বেশি হচ্ছে। আরবের পাঠকরা যাতে প্রতিষ্ঠানটির সেবা সম্পর্কে জানতে পারে তাই তিনি এটি চালু করেন।   আরও দেখুন   আল বাসুল ইসলামি   তথ্যসূত্র   উদ্ধৃতি    গ্রন্থপঞ্জি      বিষয়শ্রেণী:ভারতের সংবাদপত্র বিষয়শ্রেণী:মাসিক ম্যাগাজিন বিষয়শ্রেণী:আরবি ভাষার সংবাদপত্র বিষয়শ্রেণী:১৯৬৫-এ প্রতিষ্ঠিত বিষয়শ্রেণী:আরবি ভাষার ম্যাগাজিন বিষয়শ্রেণী:ইসলামি ম্যাগাজিন বিষয়শ্রেণী:দেওবন্দি ম্যাগাজিন বিষয়শ্রেণী:দারুল উলুম দেওবন্দের প্রকাশনা
রবার্তো রাস্তাপপুলাস বেলজীয় কার্টুনিস্ট হার্জের আঁকা দুঃসাহসী টিন‌টিন সিরিজের একটি কাল্পনিক চরিত্র। সে অপরাধীদের হোতা এবং বহু ছদ্মপরিচয়ে সে তার অপরাধমূলক কাজ চালিয়ে যায়।  চরিত্র ইতিহাস "রাস্তাপপুলাস" নামটি উদ্ভাবন করেছিলেন হার্জের এক বন্ধু। হার্জ নামটি শুনে মজা পান এবং এটি ব্যবহার করার সিদ্ধান্ত নেন। তিনি রাস্তাপপুলাসকে চিত্রিত করলেন একছন ইতালীয় হিসেবে, যার ডাকনাম গ্রীক, কিন্তু চরিত্রটি ইহুদিবিদ্বেষীরা ইহুদীদের যেরকম মনে করে তার সাথে মিলে যায়। তবে হার্জ নিশ্চিত ছিলেন যে রাস্তাপপুলাস চরিত্রটি ইহুদি নয়।  সমালোচনামূলক বিশ্লেষণ মাইকেল ফার মতপ্রকাশ করেছেন যে, টিনটিন ও রাস্তাপপুলাসের মধ্যে যে সম্পর্ক তা শার্লক হোমস ও প্রফেসর মরিয়ার্টির দ্বন্দের অনুরূপ। তিনি আরও বলেন যে, রাস্তাপপুলাস সেই ব্যক্তি যাকে "ভয় করতে হয়, কারণ একদিন হয়তো সে বিজয়ী হতে পারে।"  আরও দেখুন  দুঃসাহসী টিনটিন কমিকসের চরিত্রসমূহ   তথ্যসূত্র   পাদটীকা  গ্রন্থপঞ্জি             বিষয়শ্রেণী:টিনটিন চরিত্র বিষয়শ্রেণী:Comics characters introduced in 1934 বিষয়শ্রেণী:Fictional criminals বিষয়শ্রেণী:Fictional crime bosses বিষয়শ্রেণী:Fictional American people of Greek descent বিষয়শ্রেণী:Fictional drug dealers বিষয়শ্রেণী:Fictional smugglers বিষয়শ্রেণী:Fictional kidnappers বিষয়শ্রেণী:Fictional businesspeople বিষয়শ্রেণী:Fictional marquesses and marchionesses বিষয়শ্রেণী:Comic strip villains বিষয়শ্রেণী:কমিকসে পুরুষ চরিত্র বিষয়শ্রেণী:কমিক চরিত্র বিষয়শ্রেণী:কাল্পনিক ব্যবসায়ী
থাম্ব|একটি আয়তনমিতিক ফ্লাস্ক একটি আয়তনমিতিক ফ্লাস্ক (পরিমাপ ফ্লাস্ক বা দাগাঙ্কিত ফ্লাস্ক) হল গবেষণাগারের যন্ত্রগুলোর মধ্যে একটি, এক ধরনের ল্যাবরেটরি ফ্লাস্ক, একটি নির্দিষ্ট তাপমাত্রায় একটি নির্দিষ্ট আয়তন ধারণ করার জন্য ক্রমাঙ্ক নির্ণয় করা হয়। আয়তনমিতিক ফ্লাস্ক সঠিক ক্রম এবং আদর্শ সমাধান নির্ণয়ের প্রস্তুতির জন্য ব্যবহার করা হয়। এই ফ্লাস্ক সাধারণত নাশপাতি আকৃতির, একটি সমতল তল, এবং কাঁচ (পাইরেক্স বা সাধারণ) বা প্লাস্টিক দিয়ে তৈরি। ফ্লাস্কের মুখ হয় একটি প্লাস্টিক স্ন্যাপ/স্ক্রু ক্যাপ দিয়ে সাজানো অথবা একটি পিটিএফই বা গ্লাস স্টপারসহ একটি জয়েন্টের সঙ্গে লাগানো। আয়তনমিতিক ফ্লাস্কের উপরের অংশ লম্বা এবং সরু; দাগাঙ্কিত করা। দাগগুলো নির্দেশ করে যে, তরলের পরিমাণ ঐ বিন্দু পর্যন্ত পূরণ করা হয়। চিহ্নটি সাধারণত "ধারণ করতে" (চিহ্নিত "TC" বা "IN") ২০ °C এ ক্যালিব্রেইট করা হয় এবং একটি লেইবেলে অনুরূপভাবে নির্দেশ করা হয়। এছাড়াও ফ্লাস্কের লেইবেল অভিহিত আয়তন, সহনশীলতা, নিখুঁত শ্রেণী, প্রাসঙ্গিক উৎপাদন মান এবং প্রস্তুতকারকের লোগো নির্দেশ করে। আয়তনমিতিক ফ্লাস্ক বিভিন্ন আকারের হয়; ১ মিলিলিটার থেকে ২০ লিটার তরল ধারণ করতে পারে।   শ্রেনি  আয়তনমিতিক ফ্লাস্কের জন্য ক্যালিব্রেইশন এবং সহনশীলতার মান নিম্নলিখিত স্ট্যান্ডার্ড স্পেসিফিকেইশন অ্যান্ড প্র্যাকটিস অনুযায়ী সংজ্ঞায়িত করা হয়: এএসটিএম ই২৮৮, ই৫৪২, ই৬৯৪, আইএসও ১০৪২, এবং জিওএসটি ১৭৭০-৭৪। এই নির্দিষ্টকরণ অনুযায়ী, আয়তনমিতিক ফ্লাস্ক দুটি ভিন্ন শ্রেণিতে বিভক্ত। উচ্চ মানের ফ্লাস্ক (ক্লাস-এ, ক্লাস-1, ইউএসপি বা কোনো দেশের উপর নির্ভর করে সমতুল্য) আরো সঠিকভাবে স্থাপনকৃত দাগাঙ্কের সঙ্গে তৈরি করা হয়, এবং অনুসন্ধানযোগ্যতার জন্য একটি অনন্য সিরিয়াল নাম্বার রয়েছে। যেখানে এর প্রয়োজন নেই, নিম্ন মানের (ক্লাস-বি বা সমতুল্য) ফ্লাস্ক গুণগত বা শিক্ষামূলক কাজের জন্য ব্যবহার করা হয়।   ব্যবহার  নিম্নে সাধারণ আয়তনমিতিক ফ্লাস্কের ব্যবহার দেওয়া হলঃ   প্রথমে দ্রবন যোগ করতে হবে।  দ্রাবকটি দ্রবীভূত করতে পর্যাপ্ত দ্রাবক যুক্ত করতে হবে।  দ্রাবক যুক্ত হওয়া অবিরত রাখতে হবে যতক্ষণ না এটি আয়তনমিতিক ফ্লাস্কে চিহ্নিত দাগের কাছাকাছি আসে।  ফ্লাস্ক পূর্ণ করার জন্য একটি পিপেট ব্যবহার করতে হবে।  ফ্লাস্কে অন্তবিন্দু নির্ণয় করতে হবে।  এটি বন্ধ করতে আয়তনমিতিক ফ্লাস্কের মধ্যে আয়তনমিতিক ফ্লাস্ক স্টপার রাখতে হবে।  দ্রবনটি পুঙ্খানুপুঙ্খভাবে মিশ্রিত করতে ফ্লাস্কটি উল্টাতে হবে।   পরিবর্তনসমূহ  আয়তনমিতিক ফ্লাস্ক সাধারণত রঙহীন কিন্তু আলোক সংবেদনশীল যৌগ যেমনঃ সিলভার নাইট্রেইট বা ভিটামিন-এ পরিচালনার জন্য তা অম্বর-রঙের হতে পারে।  বৃহৎ পরিমাণ কঠিন পদার্থ যা পৃথকীকরণের জন্য একটি আয়তনমিতিক পাত্রে স্থানান্তর করা হয় তার জন্য আয়তনমিতিক ফ্লাস্কে একটি পরিবর্তন বিদ্যমান। এই ধরনের ফ্লাস্কের একটি চওড়া মুখ রয়েছে এবং এটি কোলরাউশ আয়তনমিতিক ফ্লাস্ক নামে পরিচিত। এই ধরনের আয়তনমিতিক ফ্লাস্ক সাধারণত সুগার বীটের মধ্যে চিনি উপাদান বিশ্লেষণে ব্যবহৃত হয়।  যদিও প্রচলিত আয়তনমিতিক ফ্লাস্কে একটি একক চিহ্ন আছে, বিশ্লেষণী রসায়ন এবং খাদ্য রসায়নে শিল্প বিভিন্ন আয়তনমিতিক পরীক্ষায় সঠিকভাবে পরিমাপকৃত আয়তন একত্রিত করতে একাধিক চিহ্ন বিশিষ্ট বিশেষ আয়তনমিতিক ফ্লাস্ক ব্যবহার করা হয়।  নির্দিষ্ট মাধ্যাকর্ষণ নির্ধারণে আয়তনমিতিক পদ্ধতি ব্যবহারের জন্য লা শাতেলিয়ে'র ফ্লাস্ক হল একটি অত্যন্ত বিশেষায়িত ধরনের আয়তনমিতিক ফ্লাস্ক।   তথ্যসূত্র   বিষয়শ্রেণী:পরীক্ষাগারের কাচপাত্র
আরব গ্যাস নাইপ লাইন হল মধ্যপাচ্য- এর একটি প্রাকৃতিক গ্যাস পাইপ লাইন। এটি মিশরে শুরু হয়েছে এবং শেষ হয়েছে সিরিয়া ও লেবাননে। পাাইপ লাইন টি মিশর, জর্ডন, সিরিয়া ও লেবাানোন দেশের মধ্যে বৃস্তিত।মিশরের এরিশ থেকে শুরু হয়ে জর্ডনের আকাদ , আম্মান হয়ে সিরিয়ার হোসসে পৌচ্ছায় এরপর এটি দুটি শাখায় বিভক্ত হয়ে একটি লিবাননের ট্রিপোলি পৌচ্ছায়। অন্যটি গেছে বানিয়াস। অদুর ভবিষ্যতে এই পাইপ লাইনটি কে তুরস্কোর কিলিস পর্জন্ত নিয়ে যাওয়ার জন্য চুক্তি রয়েছে। পাইপ লাইনটি রোমানিয়া ও সাইপাস এ নিয়ে যাওয়ার কথা চলছে।আরব গ্যাস পাইপ লাইন এর নির্মাণ করেছে ইজিএএস, ইএনপিপিআই, পিইটিআরওজিইটি, জিএএসসিও, এসপিসি। এই গ্যাস পাইপ লাইনের মোট দৈর্ঘ্য হল ।এই পাইপ লাইনের দ্বারা মিশরের থেকে প্রাকৃতিক গ্যাস অন্য দেশ গুলিতে সরবরাহ করা হয়। এই গ্যাস দ্বারা দেশগুলি তাদের তাপবিদ্যুৎ কেন্দ্রে বিদ্যুৎ উৎপাদন করে।   এরিশ-আকাবাদ শাখা  এরিশ থেকে আকাবাদ অংশের পাইপ লাইন ৩ টি অংশে বিভক্ত।এর মধ্যে প্রথম অংশটি সবচেয়ে বড়।এই অংশের দৈর্ঘ্য ।এটি এরিশে শুরু হয়ে টাবা শহরে শেষ হয়েছে।এটি প্রধানত মটির উপরেই তৈরি করা হয়েছে।এই অংশের দুটি কম্পেশার স্টেশন হল এরিশ ও টাবা।এরিশ-আকাবাদ শাখার দ্বিতীয় অংশটি টাবা থেকে আকাবাদ পর্যন্ত বৃস্তিত।এই আংশের পাইপ লাইনটি লোহিত সাগর- এর নীচ দিয়ে আকাবাদ পর্যন্ত নিয়ে যাওয়া হয়েছে।এই অংশের পাইপ লাইনের মোট দৈর্ঘ্য হল ১৫ কিলোমিটার।তৃতীয় অংশের পাইপ লাইনটি আকাবাদ থেকে আকাবাদ তাপবিদ্যুৎ কেন্দ্র পর্যন্ত গেছে।এই পথের গ্যাস পাইপ লাইনের মোট দৈর্ঘ্য হল ১ কিলোমিটার।এরিশ থেকে আকাবাদ পাইপ লাইনের কাজ শেষ হয় ২০০৩ সালে এবং ওই বছরের পাইপ লাইনটির উদ্ভোদন হয়।এই গ্যাস পাইপ লাইনটি নির্মাণে খরচ হয়েছে ২২০ মিলিয়ন মার্কিন ডলার।এই পাইপ লাইনটি ৩৬ ইঞ্চির ব্যাস বিশিষ্ট।  আকাবাদ-এল রিয়াদ শাখা  আকাবাদ- এল রিয়াদ শাখা হল আরব গ্যাস পাইপ লাইন এর দ্বিতীয় ভাগ।এই পথের পাইপ লাইনের মোট দৈর্ঘ্য হল ৩৯০ কিলোমিটার।গ্যাস পাইপ লাইনের এই অংশটি আকাবাদ থেকে আম্মান হয়ে এল রিয়াদ গেছে।এটি সিরিয়া বডার থেকে ২৪ কিলোমিটার দূরে এল রিয়াদে শেষ হয়েছে।এই গ্যাস পাইপ লাইনটির নির্মাণো মোট খরচ হয়েছে ৩০০ মিলিয়ন মার্কিন ডলার।পাইপ লাইনটি ২০০৯ সালে উদ্ভোদন করা হয়।  এল রিয়াল - হোস শাখা    হোমস - ট্রিপোলি শাখা    এরিশ - এশকেলোন শাখা  দাপ্তরিক ভাবে এই শাখাটি ''আরব গ্যাস পাইপ লাইনের অংশ না হলেও এটি এরিশে আরব গ্যাস পাইপ লাইনের সঙ্গে যুক্ত।এই পাইপ লাইনটি এরিশ থেকে শুরু হয়ে ইজরাইল এর আশকেলোনে গেছে।পাইপ লাইনটি মোট ১০০ কিলোমিটার দীর্ঘ।এটি ভূমধ্যসাগর এর মাঝ দিয়ে নিয়ে যাওয়া হয়েছে।   প্রস্তাবিত হোমস থেকে কিলিস শাখা    তথ্যসূত্র    বহিঃসংযোগ   বিষয়শ্রেণী:পাইপ লাইন বিষয়শ্রেণী:আরব লিগের অর্থনীতি বিষয়শ্রেণী:২০০৩-এ এশিয়ায় প্রতিষ্ঠিত
রংপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২০ নং আসন।  সীমানা রংপুর-২ আসনটি রংপুর জেলার তারাগঞ্জ উপজেলা ও বদরগঞ্জ উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৭৩ আফসার আলী আহমেদ বাংলাদেশ আওয়ামী লীগ ১৯৭৯মোহাম্মদ আমিন বাংলাদেশ আওয়ামী লীগসীমানা পরিবর্তন ১৯৮৬ আনিসুল হক চৌধুরী বাংলাদেশ আওয়ামী লীগ ১৯৮৮ মোহাম্মদ কামাল উদ্দিন হায়দার  ১৯৯১ হুসেইন মুহাম্মদ এরশাদ জাতীয় পার্টি (এরশাদ) ১৯৯১ উপ-নির্বাচন পরিতোষ চক্রবর্তী জাতীয় পার্টি (এরশাদ) ফেব্রুয়ারি ১৯৯৬  বাংলাদেশ জাতীয়তাবাদী দল জুন ১৯৯৬ হুসেইন মুহাম্মদ এরশাদ জাতীয় পার্টি (এরশাদ) সেপ্টেম্বর ১৯৯৬ উপ-নির্বাচনআনিসুল হক চৌধুরী বাংলাদেশ আওয়ামী লীগ ২০০১ মোহাম্মদ আলী সরকার ইসলামী জাতীয় ঐক্যফ্রন্ট ২০০৮ আনিসুল ইসলাম মন্ডল জাতীয় পার্টি (এরশাদ) ২০১৪ আহসানুল হক চৌধুরী বাংলাদেশ আওয়ামী লীগ ২০১৮ আহসানুল হক চৌধুরী বাংলাদেশ আওয়ামী লীগ২০২৪আহসানুল হক চৌধুরীবাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আবুল কালাম মো. আহসানুল হক চৌধুরী বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন  জুন ১৯৯৬ সালের সাধারণ নির্বাচনে হুসেইন মুহাম্মদ এরশাদ পাঁচটি আসনে দাড়ান: রংপুর-২, রংপুর-৩, রংপুর-৫, রংপুর-৬, ও কুডিগ্রাম-৩। সবগুলি আসনে জয়ী হবার পর, তিনি রংপুর-৩ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপ-নির্বাচন অনুষ্ঠিত হয়। ১৯৯৬ সালের উপ-নির্বাচনে বাংলাদেশ আওয়ামী লীগের আনিসুল হক চৌধুরী নির্বাচিত হন।  ১৯৯১ সালের সাধারণ নির্বাচনে হুসেন মুহাম্মদ এরশাদ জেল থেকে পাঁচটি আসনের নির্বাচনে দাড়ান: রংপুর-১, রংপুর-২, রংপুর-৩, রংপুর-৫, ও রংপুর-৬। সবগুলি আসনে জয়লাভের পর তিনি রংপুর-৩ আসনকে প্রতিনিধিত্ব করার বেছে নেন, ফলে বাকি চার আসনে উপ-নির্বাচন অনুষ্ঠিত হয়। ১৯৯১ সালের উপ-নির্বাচনে জাতীয় পার্টির পরিতোষ চক্রবর্তী নির্বাচিত হন।   তথ্যসূত্র   বহিঃসংযোগ  প্রথম আলোতে রংপুর-২  বিষয়শ্রেণী:রংপুর জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
আলবের্তো হুয়ান ওয়াকো (, ; ১২ জানুয়ারি ১৮৮৯ – ৮ মার্চ ১৯৫০) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আভেয়ানেদা এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন।  ওয়াকো ১৯১১ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৮ সাল পর্যন্ত তিনি সর্বমোট ১৬ ম্যাচে ৮টি গোল করেছিলেন। তিনি আর্জেন্টিনার হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৭) অংশগ্রহণ করেছিলেন, উভয় আসরেই তিনি রানার-আপ হয়েছিলেন।   আন্তর্জাতিক ফুটবল  ওয়াকো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।   ব্যক্তিগত জীবন  আলবের্তো হুয়ান ওয়াকো ১৮৮৯ সালের ১২ই জানুয়ারি তারিখে আর্জেন্টিনার আভেয়ানেদায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫০ সালের ৮ই মার্চ তারিখে, আর্জেন্টিনার লোমাস দে সামোরায় ৬১ বছর বয়সে তিনি মৃত্যুবরণ করেছেন।   পরিসংখ্যান   আন্তর্জাতিক   দল  সাল  ম্যাচ  গোল আর্জেন্টিনা  ১৯১১  ১  ০ ১৯১২  ২  ১ ১৯১৩  ২  ০ ১৯১৫  ২  ০ ১৯১৬  ৪  ৪ ১৯১৭  ৪  ৩ ১৯১৮  ১  ০ সর্বমোট  ১৬  ৮   তথ্যসূত্র    বহিঃসংযোগ         বিষয়শ্রেণী:১৮৮৯-এ জন্ম বিষয়শ্রেণী:১৯৫০-এ মৃত্যু বিষয়শ্রেণী:ফুটবল ফরোয়ার্ড বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:রেসিং ক্লাব আভেয়ানেদার খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আভেয়ানেদার ফুটবলার
জিওভান্নি লুক্কা পালান্দ্রানি (জন্ম ১২ ফেব্রুয়ারী, ১৯৯৬), তার মঞ্চ নাম অ্যাকোয়ারিয়া নামে বেশি পরিচিত, হলেন একজন মার্কিন ড্র্যাগ কুইন, টেলিভিশন ব্যক্তিত্ব এবং রেকর্ডিং শিল্পী, যিনি ২০১৮ সালে রুপল'স ড্র্যাগ রেসের ১০ম মৌসুম জয়ের জন্য সর্বাধিক পরিচিত।    প্রাথমিক জীবন এবং শিক্ষা  পালান্দ্রানি পেনসিলভেনিয়ার ওয়েস্ট চেস্টারে জিনা এবং ডেভিড পালান্দ্রানির ঘরে জন্মগ্রহণ করেন। তার এক বোন আছে যার নাম ফ্রান্সেসকা, এবং তিনি ইতালীয় বংশোদ্ভূত। তিনি চার বছর নৃত্যশিল্পী হিসেবে প্রশিক্ষণ নিয়েছেন এবং উচ্চ বিদ্যালয়ে ড্র্যাগ নিয়ে পরীক্ষা-নিরীক্ষা করেন।  তিনি ম্যানহাটনের ফ্যাশন ইনস্টিটিউট অফ টেকনোলজিতে দুই সেমিস্টার নারীদের পোশাকের নকশা অধ্যয়ন করেন, পরে পড়াশোনা ছেড়ে দেন।     তথ্যসূত্র    বহিঃসংযোগ      বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:রুপল'স ড্র্যাগ রেসের প্রতিযোগী বিষয়শ্রেণী:শর্টি পুরস্কার বিজয়ী বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:মার্কিন ড্র্যাগ কুইন বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:২০শ শতাব্দীর মার্কিন এলজিবিটিকিউ ব্যক্তি বিষয়শ্রেণী:রুপল'স ড্র্যাগ রেসের বিজয়ী বিষয়শ্রেণী:ব্রুকলিনের বিনোদন শিল্পী বিষয়শ্রেণী:পেনসিলভেনিয়ার এলজিবিটিকিউ ব্যক্তি বিষয়শ্রেণী:নিউ ইয়র্ক (অঙ্গরাজ্যের) এলজিবিটিকিউ ব্যক্তি বিষয়শ্রেণী:নিউ ইয়র্ক সিটির ড্র্যাগ পারফর্মার বিষয়শ্রেণী:মার্কিন গে বিনোদন শিল্পী
ক্যামেরন জন বয়েস (জন্ম ২৭ জুলাই, ১৯৮৯) কুইন্সল্যান্ডের শার্লেভিল শহরে জন্মগ্রহণকারী অস্ট্রেলীয় ক্রিকেটার। লেগ স্পিনার ক্যামেরন বয়েস অস্ট্রেলীয় ঘরোয়া ক্রিকেটে অ্যাডিলেড স্ট্রাইকার্স ও কুইন্সল্যান্ডের পক্ষে খেলছেন। মার্চ, ২০১০ সালে গাব্বায় অনুষ্ঠিত খেলায় কুইন্সল্যান্ডের পক্ষে ওয়েস্টার্ন অস্ট্রেলিয়ার বিপক্ষে অভিষিক্ত হন। পরের সপ্তাহেই শেফিল্ড শিল্ডের চূড়ান্ত খেলায় অংশ নেন। বয়েস ভিক্টোরিয়া বুশর‌্যাঞ্জার্সের দ্বিতীয় ইনিংসে ছয় উইকেট পেলেও তার দল কুইন্সল্যান্ড পরাজিত হয়।  ২০১১ সালে অস্ট্রেলিয়া সভাপতি একাদশ দলের সদস্য মনোনীত হন তিনি ও ক্যানবেরায় অনুষ্ঠিত সফরকারী ভারতীয়দের বিপক্ষে মাঠে নামেন। সাবেক টেস্ট স্পিনার অ্যাশলে মলেটের মতে শেন ওয়ার্নের পর প্রথম-শ্রেণীর ক্রিকেটে বয়েস সেরা লেগ স্পিনার।   তথ্যসূত্র    আরও দেখুন   শন অ্যাবট  অস্ট্রেলিয়া জাতীয় ক্রিকেট দল  ২০১৪-১৫ সংযুক্ত আরব আমিরাতে অস্ট্রেলিয়া বনাম পাকিস্তান ক্রিকেট দল   বহিঃসংযোগ  Cricinfo profile  বিষয়শ্রেণী:অস্ট্রেলীয় ক্রিকেটার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:কুইন্সল্যান্ডের ক্রিকেটার বিষয়শ্রেণী:অ্যাডিলেড স্ট্রাইকার্সের ক্রিকেটার বিষয়শ্রেণী:কুইন্সল্যান্ড থেকে আগত ক্রিকেটার বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:হোবার্ট হারিকেন্সের ক্রিকেটার বিষয়শ্রেণী:মেলবোর্ন রেনেগেডসের ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
গ্যাং বেঙ্কক পুরাতন মসজিদ, (; ) ইন্দোনেশিয়ার উত্তর সুমাত্রার মেদানে অবস্থিত একটি মসজিদ।  জং আ ফাই নামে চীনের গুয়াংডং প্রদেশ এর একজন বণিক এবং কাপিতান গ্যাং বেঙ্কক পুরাতন মসজিদটি নির্মাণ করেন। মসজিদটি ১৮৮৫ সালে ১ম নির্মিত হয় এবং ১৮৮৯ সালে সংস্কার করা হয়। সুলতান ডেলি সুলতান মামুন আল রশিদ এর শাসনামলে সংস্কার সম্পন্ন হওয়ার পরে জং আ ফাই এই মসজিদটি তখনকার ডেলি সালতানাতের কাছে হস্তান্তর করেন।   ইতিহাস  গ্যাং বেঙ্কক পুরাতন মসজিদটি ১৮৭৪ সালে নির্মিত হয়েছিল বলে অনুমান করা হয়। মসজিদ ভবনটি হাজী মুহাম্মদ আলীর ওয়াকফকৃত জমির উপর নির্মাণ করা হয়। যিনি দাতুক কেসাওয়ান নামে বেশি পরিচিত ছিলেন। ১৯ শতকের শুরুর দিকে মসজিদটির নির্মাণ প্রক্রিয়া চলাকালীন সময়ে, জং আ ফাই, একজন চীনা বণিক চীন থেকে মেদান শহরে চলে এসেছিলেন। পরবর্তিতে তিনি নিজেই এই মসজিদটির সম্পূর্ণ নির্মাণের তত্ত্বাবধান করেন।  পূর্বে, আল-ওসমানী মসজিদটি মেদান শহরের প্রাচীনতম মসজিদ ছিল, যেটি ১৮৫৪ সালে প্রতিষ্ঠা করা হয়েছিল। তারপর প্রায় ২০ বছর পরে, গ্যাং বেঙ্কক পুরাতন মসজিদটি মেদানে নির্মাণ করা হয়। যা মালয় এবং চীনাদের মধ্যে একটি ইতিহাস হয়ে রয়েছে।  সুনির্দিষ্টভাবে বলতে গেলে, গ্যাং বেঙ্কক পুরাতন মসজিদটি ১৮৭৪ সালে প্রতিষ্ঠা লাভ করে। মসজিদটির এই ধরনের অদ্ভুত নামকরণ করা হয়েছে কারণ এটির নির্মাণের শুরুতে একটি সরু গলিতে অবস্থিত ছিল। তারপর মসজিদের ঠিক সামনে একটি বাঁক বা ডানে একটি বাঁক রয়েছে। মসজিদের কোনো আনুষ্ঠানিক নাম না থাকার কারণে মসজিদটির নামকরণ করা হয় গ্যাং বেঙ্কক পুরাতন মসজিদ। গ্যাং বেঙ্কক পুরাতন মসজিদের প্রতিষ্ঠাতা হলেন ডেলির সুলতান যিনি মসজিদটির একটি সরকারী নামও দেননি। যার ফলে কেসাওয়ানের আশেপাশের সম্প্রদায় এটিকে গ্যাং বেঙ্কক পুরাতন মসজিদ হিসেবে নামকরণ করে।   স্থাপত্যকলা  গ্যাং বেঙ্কক পুরাতন মসজিদটিতে চীনা ও মালয় সংস্কৃতির নিবিড় স্পর্শ রয়েছে। এই দুই সংস্কৃতির স্পর্শের সংমিশ্রণে এই মসজিদের ভবনটি নকশা করে তৈরী হয়েছে। স্থাপত্যের বিচারে এই মসজিদটি সাধারণভাবে অন্য কোন মসজিদ ভবনের মতো নয়। মসজিদটি অনেকটাই চীনা মন্দিরের মতো দেখতে। তবে, আপনি যখন মসজিদে প্রবেশ করবেন, মসজিদটির স্থাপত্যকলা পরিষ্কারভাবেই দৃশ্যমান হবে। মসজিদটির পরিবেশ অনেকটাই ঘন প্রকৃতির। মন্দিরের মতো বিল্ডিংগুলো ওই ধরনের রূপরেখার নয়। কারণ চীনা জাতিসত্তার একজন মেডান ব্যক্তিত্ব, জং এ ফি মসজিদটির স্থাপনার সকল কিছু দেখভাল করেছিলেন। গ্যাং বেঙ্কক পুরাতন মসজিদে এখনও মালয় এবং ইসলামি ছোঁয়া রয়েছে।  মালয় স্থাপত্য শৈলীর একটি ছোঁয়া পাওয়া যায় মসজিদটির ছাদে যা লেবাহ হ্যাঙ্গিং () নামেও পরিচিত। অলঙ্করণটি কাঠের তৈরি হওয়ায় অন্যসব স্থাপনার চেয়ে অনন্য এবং দেখতেও খুবই মনোমুগ্ধকর। উক্ত খোদাইটি এক ধরনের হলুদ পর্দার সৃষ্টি করে। হলুদ রঙ নিজেই মালয় জাতির একটি অতি পরিচিত রঙ। এছাড়াও গ্যাং বেঙ্কক পুরাতন মসজিদের গেটে ইসলামি ফার্সি শৈলীর ছোঁয়া পাওয়া যায়।   তথ্যসূত্র   বিষয়শ্রেণী:ইন্দোনেশিয়ার মসজিদ বিষয়শ্রেণী:ইসলামি স্থাপত্য বিষয়শ্রেণী:মেদানের মসজিদ বিষয়শ্রেণী:উত্তর সুমাত্রার দর্শনীয় স্থান
thumb|right|250px|ক্যান্টর ফাংশনে  প্রায় সমস্ত রয়েছে প্রায় সমস্ত () গণিতের ভুবনে এই শব্দটার কিছু বিশেষ ব্যবহার আছে।  এই শব্দটি সসীম ভাবে অনেক এর সমার্থক হিসেবে ব্যবহার করা হয় (প্রায় শব্দটি দেখতে পারেন)। এই ব্যবহারের একটি চমৎকার উদাহরণ হতে পারে পাটিগণিতের নগণ্য তত্ব, যেখানে বলা হয়েছে, প্রায় সমস্ত স্বাভাবিক সংখ্যা অনেক অনেক অনেক বিশাল।  বাস্তব সংখ্যার ক্ষেত্রে বলা যায়, প্রায়সমস্ত বাস্তব সংখ্যা অমূলদ।  সংখ্যা তত্বের ক্ষেত্রে আসা যাক। P(n) যদি ধনাত্মক পূর্ণ সংখ্যার একটি বৈশিষ্ট্য হয় এবং p(N) যদি N অপেক্ষা ছোট ধনাত্মক পূর্ণ সংখ্যার সংখ্যা নির্দেশ করে, যাদের জন্য P(n) সত্য, এবং যদি  p(N)/N → 1 যখন N → ∞  (সীমা দেখুন)  তাহলে বলা যায়, প্রায় সমস্ত ধনাত্মক পূর্ণ সংখ্যা n এর জন্য P(n) সত্য। গণিতের ভাষায় লেখা যায়,  উদাহরণ হিসেবে মৌলিক সংখ্যা তত্ব আনা যায়, সেখানে বলা হয়েছে যে, N এর চেয়ে ছোট অথবা সমান মৌলিক সংখ্যার মোট সংখ্যা অসীমতট ভাবে N/lnN। তার মানে মৌলিক সংখ্যার আনুপাতিক পরিমাণ 1/lnN, যার সীমাস্থ মান 0। তাহলে বলা যায়, 'প্রায় সমস্ত' ধনাত্মক পূর্ণ সংখ্যা যৌগিক'', যদিও মৌলিক সংখ্যার মোট সংখ্যা অসীম।  বিষয়শ্রেণী:গাণিতিক পরিভাষা
চট্টগ্রাম বিশ্ববিদ্যালয় কমিউটার (ট্রেন নাম্বার-চট্টগ্রাম বিশ্ববিদ্যালয় কমিউটার -১/২/৩/৪) বাংলাদেশ রেলওয়ে পরিচালিত একটি যাত্রীবাহী ডেমু ট্রেন। চট্টগ্রাম বিশ্ববিদ্যালয়ের শিক্ষার্থীদের যাতায়াতের সুবিধার জন্য এই রেল সেবা চালু করা হয়।  যাত্রাপথ ও রেলপথ চট্টগ্রাম বিশ্ববিদ্যালয় কমিউটার, চট্টগ্রাম> ষোলশহর> ফতেয়াবাদ> চট্টগ্রাম বিশ্ববিদ্যালয় মিটারগেজ রেলপথে চলাচল করে এবং যাত্রাপথে থাকা সকল স্টেশনে যাত্রাবিরতি দেয়।  সময়সূচি  চট্টগ্রাম বিশ্ববিদ্যালয় কমিউটার ট্রেনের সময়সূচি    নিম্নে উল্লেখ করা হলো: (বাংলাদেশ রেলওয়ের ৫২তম সময়সূচি অনুযায়ী)  ০১ নং চট্টগ্রাম বিশ্ববিদ্যালয় কমিউটার = চট্টগ্রাম থেকে ছাড়ে সকাল ৮টা ৩০ মিনিটে, চট্টগ্রাম বিশ্ববিদ্যালয় পৌঁছায় সকাল ৯টা ৪০ মিনিটে।  ০২ নং চট্টগ্রাম বিশ্ববিদ্যালয় কমিউটার = চট্টগ্রাম বিশ্ববিদ্যালয় থেকে ছাড়ে সকাল ১০ট ৩০ মিনিটে, চট্টগ্রাম পৌঁছায় সকাল ১১টা ৫০ মিনিটে।  ০৩ নং চট্টগ্রাম বিশ্ববিদ্যালয় কমিউটার = চট্টগ্রাম ছাড়ে দুপুর ১টা ১০ মিনিটে, চট্টগ্রাম বিশ্ববিদ্যালয় পৌছে দুপুর ২টা ২০ মিনিটে।  ০৪ নং চট্টগ্রাম বিশ্ববিদ্যালয় কমিউটার = চট্টগ্রাম বিশ্ববিদ্যালয় থেকে ছাড়ে বিকাল ৩টায়, চট্টগ্রাম পৌঁছায় বিকাল ৪টা ১৫ মিনিটে।  স্টেশন তালিকা চট্টগ্রাম বিশ্ববিদ্যালয় কমিউটার যেসকল রেলওয়ে স্টেশনে যাত্রাবিরতি দেয় নিম্নে তা উল্লেখ করা হলো: চট্টগ্রাম রেলওয়ে স্টেশন ঝাউতলা রেলওয়ে স্টেশন ষোলশহর জংশন রেলওয়ে স্টেশন চট্টগ্রাম ক্যান্টনমেন্ট রেলওয়ে স্টেশন চৌধুরীহাট রেলওয়ে স্টেশন ফতেয়াবাদ জংশন রেলওয়ে স্টেশন চট্টগ্রাম বিশ্ববিদ্যালয় রেলওয়ে স্টেশন।  তথ্যসূত্র  বিষয়শ্রেণী:বাংলাদেশের নামযুক্ত যাত্রীবাহী ট্রেন বিষয়শ্রেণী:চট্টগ্রাম বিশ্ববিদ্যালয়
মুসা দিয়াকাতে (; জন্ম: ৪ নভেম্বর ২০০৩) হলেন একজন মালীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব কাদিস এবং মালি জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।  প্রারম্ভিক জীবন মুসা দিয়াকাতে ২০০৩ সালের ৪ঠা নভেম্বর তারিখে মালির বামাকোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল দিয়াকাতে মালি অনূর্ধ্ব-২৩ দলের হয়ে খেলার মাধ্যমে মালির প্রতিনিধিত্ব করেছেন।  দিয়াকাতে ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মালি অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মালীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:কাদিস ফুটবল ক্লাবের খেলোয়াড় বিষয়শ্রেণী:মালির আন্তর্জাতিক যুব ফুটবলার বিষয়শ্রেণী:মালির অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন আরএফইএফ-এর খেলোয়াড়
দারুসসালাম বড় মসজিদ, পালংকা রায়া হলো মধ্য কালিমান্তানের একটি অন্যতম মসজিদ। এই বিশাল মসজিদটি জেকান রায়া, পালংকা রায়া জেলার জর্জ ওবোস স্ট্রিটে অবস্থিত। এই মসজিদটি পালংকা রায়ার ইসলামিক সেন্টার এলাকায় অবস্থিত। এই বিশাল মসজিদটি মধ্য কালিমান্তান প্রদেশের রাজধানী শহরের অন্যতম গুরুত্বপূর্ণ আইকন।  ইতিহাস এই বিশাল মসজিদটি ১৯৮৪ সালে অমল বাকতি মুসলিম প্যানকাসিলা ফাউন্ডেশনের উদ্যোগে চার-পার্শ্বযুক্ত পিরামিডের তিন স্তর বিশিষ্ট ঐতিহ্যবাহী ছাদ আকৃতির দ্বারা নির্মিত হয়েছিল। পরবর্তীতে ২০১০ সালে সেন্ট্রাল কালিমন্তানের প্রাদেশিক সরকার একটি মসজিদ নির্মাণের ইচ্ছা পোষণ করেন যেটি হবে পালংকা রায়া শহরের বিশাল মসজিদ। তাই, দারুসসালাম বড় মসজিদ ২০১১ সালে সংস্কার করা হয়েছিল। সংস্কার প্রক্রিয়া সম্পূর্ণ হতে তিন বছর সময় লেগেছিল। ২০১৪ সাল পর্যন্ত এর সংস্কার কাজ সম্পন্ন হয়। এই মসজিদটি সে সময়ের সেন্ট্রাল কালিমান্তানের গভর্নর মিঃ অগাস্টিন তেরাস নারাং উদ্বোধন করেছিলেন।  স্থাপত্য দারুসসালাম বড় মসজিদের বিল্ডিং এলাকা ৪০,০০০ বর্গ মিটার (৪৩০,০০০ বর্গ ফুট)। এই বিশাল মসজিদটি ২,০২৮ বর্গ মিটার (২১,৮৩০ বর্গ ফুট) প্রার্থনা এলাকায় আরও ১০,০০০ মুসল্লিদের ধারণ করতে পারে। এই বিশাল মসজিদের স্থাপত্য হল উত্তর-আধুনিকতা, ইসলামি স্থাপত্য এবং স্থানীয় দায়াক স্থাপত্যে-এর মিশ্রণ। ঐতিহ্যবাহী দায়াক স্থাপত্যের চিহ্ন বিল্ডিংয়ের বাহ্যিক নকশা হিসেবে ঐতিহ্যবাহী দায়াক-খোদাই করা ঢাল থেকে দেখা যায়। তাছাড়া মসজিদের গম্বুজের রঙের নিদর্শন থেকেও ঐতিহ্যবাহী দায়াক স্থাপত্যের নিদর্শন দেখা যায়। এই বিশাল মসজিদে একটি প্রধান ৩২-মি. ব্যাস গম্বুজ এবং চারটি গম্বুজ বিশিষ্ট পাঁচটি গম্বুজ রয়েছে। মসজিদের দক্ষিণ-পশ্চিমে একটি লম্বা মিনার রয়েছে যার উচ্চতা ১১৪ মিটার। এই বিশাল মসজিদটির তিনটি ভিন্ন তলা রয়েছে। প্রথমটি বড় মসজিদের ব্যবস্থাপনা অফিস হিসেবে কাজ করত এবং দ্বিতীয় ও তৃতীয় তলাটি প্রধান প্রার্থনার জায়গা হিসেবে কাজ করত।   গ্যালারি    তথ্যসূত্র   বিষয়শ্রেণী:কেন্দ্রীয় কালিমান্তানে মসজিদ বিষয়শ্রেণী:পালংকা রায়া